Liikkuvan poliisin Perinneyhdistys moittii nykyisiä harmaita kameravalvontapönttöjä liian huomaamattomiksi.

Peltipoliisien pitäisi näkyä autoilijan silmiin nykyistä paremmin, vaatii Liikkuvan poliisin perinneyhdistys.

Perinneyhdistyksen poliisit haluaisivat värittää harmaat peltipoliisit värikkäiksi tai värintään teipata ne fosforilla.

Julkilausumassa vastustetaan myös valtion rahankeruuta sakkoja korottamalla.

Kameravalvontapöntöt ovat julkilausuman mukaan paitsi huomaamattomia kuin myös sijoitettu väärin: ne on sijoitettu suorille tieosuuksille, kun ne pitäisi sijoittaa kolariherkkiin risteyksiin, kapeille tieosuuksille ja jyrkkiin mutkiin.

Harmaat pöntöt yhdistys maalauttaisi kirkkailla näkyvillä väreillä tai vähintään kattaisi ne fosforiteipeillä.

Yhdistyksen mukaan peltipoliisien tehtävänä on saada ihmiset ajamaan rajoitusten mukaan ja parhaiten se toteutuu, kun kamerapöntöt ovat näkyvissä selkeästi.

Harmaat peltipoliisit pitäisi värittää näkyvimmiksi, vaatii Liikkuvan poliisin perinneyhdistys. MARJO KESKI-HEIKKILÄ

Lisäksi lausumassa esitetään, että jokaisesta peltipoliisista varoitettaisiin erikseen. Nykyiselläänhän automaattisesta valvonnasta varoitetaan vain alueittain.

Suomessa on noin 930 liikennekameravalvontatolppaa ja tolppiin asennettavia kameroita on noin 100. Poliisihallitus on juuri tehnyt päätöksen siitä, että uusia kameroita hankitaan 60 lisää ja lisäksi rikesakon rajaa halutaan laskea nykyisestä 8 km/h:ssa 7 km/h:ssa, jolloin rikemaksuun saataisiin vuosittain 40 000 uutta maksajaa. Jos siis nykyinen välähdysten määrä pysyy ennallaan.

Liikkuvan poliisin Perinneyhdistys kritisoi suunnitelmaa. Yhdistys alleviivaa, että automaattisen liikennevalvonnan pitäisi keskittyä vain ja ainoastaan liikenneturvallisuuden parantamiseen eikä tulovirran hankkimiseen valtiolle.

Vuoden 2106 kesäkuussa Poliisin Liikenneturvallisuuskeskus on lähettänyt 62 000 kirjettä ylinopeutta kameroihin ajaneille kuljettajille. Kyseisistä kirjeistä 60 %:ssa on ollut kirjallinen huomautus. Värikkäämpien tolppien parempi havaittavuus vähentäisi näitä pieniä huomautukseen johtavia ylinopeuksia, yhdistys toteaa.

Lopuissa 40 %:ssa kirjeissä on ollut joko rikesakko- tai rangaistusmääräys ja kamerapönttöjen parempi näkyvyys vaikuttaisi tietysti myös näiden ylinopeuksien määriin.